 E nyela ndị ntorobịa ọrụ ugbo nọ na steeti Anambra ọzụzụ na nkuzi pụrụ iche nọrụ ugbo, ma kesaara ha ihe e ji agba ọgwụ ahụhụ na-atagbusi ihe a kọrọ nubi, dịka ihe nkwàdo.  Inye ọzụzụ na nkwàdo ahụ bụ nke e mere nokpuru atụmatụ IFAD Value Chain Development Program ma bụrụkwa nke weere ọnọdụ nisi ụlọ ọrụ kwàlite ọrụ ugbo steeti, bụ Agricultural Development Program dị nAwka.Nokwu ya na mmemme ọzụzụ ahụ dịka ọ na-ekesara ndị ntorobịa ihe ndị ahụ, onye nhazi nke atụmatụ ahụ na steeti Anambra, bụ maazị Nnamdị Agwụncha mere ka a mara na ha enyela ha ọzụzụ kwesiri ekwesi, tupu inye nkwàdo ahụ. Ọ kpọkuru ndị ahụ ka ha jikọka onwe ha ọnụ dịka òtù nokpuru ọchịchị ha dị iche iche ma nyere ndị ọrụ ugbo ndị ọzọ aka nịgbara ha ọgwụ nubi megide ihe a kọrọ nugbo, iji hụ na ha adịghị eme nke ahụ nonwe ha, nihi ihe ọdachi dị iche iche na-esi na ya adapụta.O mere ka a mara na nke ahụ bụ nke mbụ a na-eme ụdị ihe dị otu ahụ nime steeti niile nọ nokpuru atụmatụ Value Chain Development Program, ma kwuo na onye ọbụla nime ndị ahụ ritara ya bụ urù ga-akwụ naanị paseenti iri atọ nime ọnụ ego ihe o ritara, ebe ndị otu ahụ ga-akwụtọpụzị paseenti iri asaa fọrọ afọ.Nokwu nke ya, onye ji ọkwa The state Agric Production Officer nokpuru atụmatụ ahụ, bụ maazị Emmanuel Chukwukwelu dụrụ ndị ahụ ritara ya bụ uru ka ha were ohere ahụ baara onwe ha, gburugburu ha na obodo ha uru, ma gbakwa mbọ kuziere ndị ọzọ, ebe ha onwe ha bụ ndị e nyegoro ọzụzụ zuru oke banyere otu e si eme ihe ndị ahụ nke ọma na-ezuteghị ọdachi.Ndị ntorobịa ahụ bụ ndị dị otu narị nọnụ ọgụgụ, ma bụrụkwa ndị sitere okpuru ọchịchị ise na steeti ahụ, nke pụtara na e wetara mmadụ iri abụọ nokpuru ọchịchị ọbụla. Ihe e kesaara ha gụnyere ọgwụ ahụhụ na-ata ma na-ebibìsi ihe akọrọ nubì, ihe e ji agba ya bụ ọgwụ, akwa ọrụ, na ọtụtụ ihe ndị ọzọ, nke mgbakọta ọnụ ego ya karịrị nde Naịra abụọ. 